XLIV 



spissae e gerniine semiaperto eminet, pilis saepe superne lanae ovi- 

 nae modo crispatis, deinde seminibus explosis a seminis basi patens 

 efficit, ut semina ventorum ope longe lateque auferantur. Pedicellus 

 ipse sub maturitatem exarescens collabitur, quo fit ut Semina a pla- 

 centa solvantur. Color comae nunc albissimus, nunc sordide albe- 

 scens vel stramineus, subinde rutilans. A semine maturo haud aegre 

 separatur. 



Semina omnium Salicum sunt pusilla, testa tenui nigro-brunnea 

 tecta, sed et magnitudine et figura in diversis speciebus diversa. 

 Etenim aut longiora sunt et angustiora aut breviora latiora. Inter 

 nostras S. triandra minima habet. Intra testam residet embryo ex- 

 albuminosus, orthotropus, radicula infera, cotyledonibus duabus eliip- 

 ticis. — Semina Salicum cito exarescentia germinandi facultatem 

 abiiciunt, sed statim post solutionem solo humido sata facillime et 

 cito evolvuntur: plerumque intra diei spatium testa abiecta cotyle- 

 dones prodeunt* mox cauliculo brevi suflfultae turgescunt et carnosae 

 evadunt; emergunt enim supra terram. Epidermide nitidula conspi- 

 cua sunt, sub qua stratum cellularum pulchre rubro - tinctarum sicut 

 in cortice externo ramulorum situm est. Post 6 — 8 dies primum 

 folium apparet. Initio plantulae lente augentur, sed post solstitium 

 praesertim eae species, quae natura procerae sunt, mirum quantum 

 augentur. Quaedam iam altero vere unum alterumve iulum proge- 

 nuerunt*, pleraeque tertio anno florere incipiunt. 



METHODUS SYSTEMATICA. 



1. Specierum determinatio. 



Genus Salicum maxime naturale est et charactere certo et firmo 

 circumscribendum , ita ut quantumvis species habitu et vegetationis 

 indole differant, partium floris et structurae anatomicae summam prae 

 se ferant aequalitatem. 



Species Salicum, certe Europaearum optime distinctae sunt et 

 a quoque sine negotio distinguendae, si eas accurate observare velit 

 et formas spurias secernere didicerit. Nam eae quoque, quae sibi 

 proximae sunt, ut inter nostras S. Caprea, S. cinerea et 6^. aurita, 

 dummodo satis diu et in diversis stationibus observatae sint, a ne- 



